stanford-oval/wikipedia huggingface dataset:
ความตกลงเปรสปา

|  ชื่อเต็ม: ความตกลงขั้นสุดท้ายเพื่อระงับความขัดแย้งที่ระบุในข้อมติของคณะมนตรีความมั่นคงแห่งสหประชาชาติที่ 817 (ค> ศ. 1993) และที่ 845 (ค.ศ. 1993) ยุติข้อตกลงชั่วคราว ค.ศ. 1995 และก่อตั้งความร่วมมือทางยุทธศาสตร์ระหว่างภาคี  |
| --- | --- |
นิโคลา ดิมิตรอฟ และนิกอส กอตเซียส รัฐมนตรีว่าการกระทรวงต่างประเทศของทั้งสองประเทศ ลงนามในความตกลงต่อหน้า ซอรัน ซาแอฟ และอเล็กซิส ซิปราส นายกรัฐมนตรี
วันลงนาม: 17 มิถุนายน 2561
ที่ลงนาม: ซาราเดส ประเทศกรีซ
วันตรา: 25 มกราคม พ.ศ. 2562
วันมีผล: 12 กุมภาพันธ์ พ.ศ. 2562
เงื่อนไข: รัฐสภาของทั้งสองประเทศให้สัตยาบัน และกรีซให้สัตยาบันพิธีสารรับมาซิโดเนียเข้าสู่เนโท
ผู้ลงนาม:  กรีซ  มาซิโดเนียเหนือ
ภาคี: 2
ผู้เก็บรักษา: เลขาธิการสหประชาชาติ
ภาษา: อังกฤษ, มาซิโดเนีย, กรีก
ความตกลงเปรสปา (อังกฤษ: Prespa agreement; มาซิโดเนีย: Преспански договор, อักษรโรมัน: Prespanski Dogovor; กรีก: Συμφωνία των Πρεσπών) เป็นความตกลงระหว่างประเทศกรีซกับประเทศมาซิโดเนีย ซึ่งบรรลุเมื่อวันที่ 12 มิถุนายน พ.ศ. 2561 ด้วยความอนุเคราะห์ของสหประชาชาติ เพื่อแก้ไขกรณีพิพาทการตั้งชื่อประเทศมาซิโดเนีย
ความตกลงนี้ลงนามกันใกล้ทะเลสาบเปรสปา จึงตั้งชื่อตามทะเลสาบ รัฐสภาของทั้งสองประเทศให้สัตยาบันภายในวันที่ 25 มกราคม พ.ศ. 2562 และใช้บังคับตั้งแต่วันที่ 12 กุมภาพันธ์ พ.ศ. 2562 เมื่อมีการให้สัตยาบันพิธีสารรับมาซิโดเนียเข้าสู่เนโท ณ เอเธนส์ ความตกลงนี้มีผลแทนที่ข้อตกลงชั่วคราวที่ทำขึ้นเมื่อ พ.ศ. 2538 ทำให้มีการเปลี่ยนชื่อประเทศมาซิโดเนียเป็นสาธารณรัฐนอร์ทมาซิโดเนีย ซึ่งมีผลโดยทั่วกัน (erga omnes)
ความตกลงนี้ไม่อาจนำความตกลงหรือสนธิสัญญาฉบับอื่นมายกเลิกเพิกถอนหรือใช้บังคับแทนได้ และข้อบทของความตกลงก็มีผลตามกฎหมายผูกพันภาคีทั้งสองในบริบทของกฎหมายระหว่างประเทศ ทั้งจะมีผลใช้บังคับตลอดกาล
ครุนลิงกส์

| ครุนลิงกส์ GroenLinks |
| --- | --- |

ชื่อย่อ: GL
หัวหน้าพรรค: เย็สเซอ กลาเฟอร์
ประธานพรรค: กาตินกา ไอเกอเลินโบม
ผู้นำในวุฒิสภา: เปาล์ โรเซินเมิลเลอร์
ผู้นำในสภาผู้แทนราษฎร: เย็สเซอ กลาเฟอร์
ผู้นำในรัฐสภายุโรป: บัส ไอก์เฮาต์
ก่อตั้ง: 1 มีนาคม ค.ศ. 1989
รวมตัวกับ: รุ้ง: PSP, CPN, PPR และ EVP
ที่ทำการ: Partijbureau GroenLinks   Oudegracht 312 ยูเทรกต์
ฝ่ายเยาวชน: DWARS
สมาชิกภาพ  (ปี 2020):  30,438 คน
อุดมการณ์: การเมืองสีเขียว ประชาธิปไตยสังคมนิยม สนับสนุนสหภาพยุโรป
จุดยืน: กลางซ้าย ถึง ซ้าย
สี: เขียว แดง
สภาผู้แทนราษฎร: 14 / 150
วุฒิสภา: 8 / 75
สภาจังหวัด: 60 / 570
รัฐสภายุโรป: 3 / 29
ข้าหลวงในพระมหากษัตริย์: 0 / 12
เว็บไซต์
http://groenlinks.nl/
การเมืองเนเธอร์แลนด์   รายชื่อพรรคการเมือง การเลือกตั้ง
ครุนลิงกส์ (ดัตช์: GroenLinks  หรือย่อเป็น GL) เป็นพรรคการเมืองสีเขียวในประเทศเนเธอร์แลนด์ มีชื่อในภาษาอังกฤษว่า GreenLeft ที่หมายถึงพรรคสีเขียวฝ่ายซ้ายนั่นเอง ก่อตั้งเมื่อวันที่ 1 มีนาคม ค.ศ. 1989 โดยเป็นการรวมตัวกันของพรรคฝ่ายซ้าย 4 พรรคในอดีตฟ มีอุดมการณ์เน้นการรักษาสิ่งแวดล้อม ส่งเสริมสังคม และมีใจเปิดกว้าง
กาเตรีนา ฟัน เฮเมิสเซิน

กาเตรีนา ฟัน เฮเมิสเซิน (ดัตช์: Caterina van Hemessen; ค.ศ. 1528 - หลังจาก ค.ศ. 1587) เป็นจิตรกรชาวเฟลมิชของสมัยฟื้นฟูศิลปวิทยาในคริสต์ศตวรรษที่ 16 ผู้มีความเชี่ยวชาญทางการเขียนภาพเหมือน
กาเตรีนา ฟัน เฮเมิสเซินเป็นจิตรกรสตรีเฟลมิชคนแรกที่มีหลักฐานทางการเขียน และเช่นเดียวกับจิตรกรสตรีของยุคฟื้นฟูศิลปวิทยาคนอื่น ๆ ที่เป็นบุตรีของจิตรกรยัน ซันเดิร์ส ฟัน เฮเมิสเซิน (Jan Sanders van Hemessen) ผู้คงจะเป็นครูผู้สอนให้กาเตรีนาเขียน กาเตรีนาเขียนภาพเหมือนของผู้คนผู้มีฐานะดีทั้งหญิงและชายที่มักจะมีฉากหลังเป็นสีมืด
ดูเพิ่ม

สมัยฟื้นฟูศิลปวิทยา
ภาพเหมือน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กาเตรีนา ฟัน เฮเมิสเซิน
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
เอเชียนเกมส์ฤดูหนาว 2011

| --- | --- |

เมืองเจ้าภาพ:  อัสตานา / อัลมาเตอ
คำขวัญ: Unity of purpose ‒ unity of spirit! (คาซัค: Мақсаты бірдің - рухы бір / Maqsaty bırdıñ - ruhy bır)
ประเทศเข้าร่วม: 26
นักกีฬาเข้าร่วม: 843
กีฬา: 11
พิธีเปิด: 31 มกราคม ค.ศ. 2011
พิธีปิด: 6 กุมภาพันธ์ ค.ศ. 2011
ประธานพิธี: ประธานาธิบดีนูร์ซุลตัน นาซาร์บายิฟ
นักกีฬาปฏิญาณ: Nurbegen Zhumagaziyev
ผู้ตัดสินปฏิญาณ: Keith Gee Kay Fong
ผู้จุดคบเพลิง: 7 Well known Kazakh athletes.
สนามกีฬาหลัก: อัสตานาอารีนา และ Baluan Sholak Sports Palace
การแข่งขันกีฬาเอเชียนเกมส์ฤดูหนาว 2011 เป็นมหกรรมกีฬาเอเชียนเกมส์ฤดูหนาว ครั้งที่ 7 จัดขึ้นที่อัสตานาและอัลมาเตอ ประเทศคาซัคสถาน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 1 ของประเทศคาซัคสถาน จัดขึ้นใน พ.ศ. 2554
การแข่งขัน > กีฬา

ในวงเล็บคือจำนวนเหรียญทองของแต่ละรายการที่แข่งขัน
สกีลงเขา (6) (รายละเอียด)
แบนดี้ (1) (รายละเอียด)
ทวิกีฬาฤดูหนาว (7) (รายละเอียด)
สกีครอสคันทรี (12) (รายละเอียด)
สเกตลีลา (4) (รายละเอียด)
สกีลีลา (6) (รายละเอียด)
ฮอกกี้น้ำแข็ง (2) (รายละเอียด)
วิ่งสเกตลู่สั้น (8) (รายละเอียด)
สกีกระโดดไกล (3) (รายละเอียด)
สกีโอเรียนเทียริง (8) (รายละเอียด)
วิ่งสเกต (12) (รายละเอียด)
การแข่งขัน > ประเทศที่เข้าร่วม

| ประเทศที่เข้าร่วมการแข่งขันกีฬาเอเชียนเกมส์ฤดูหนาว 2011 |
| --- | --- |
  อัฟกานิสถาน (1)    จีน (134)   เกาหลีเหนือ (32)   ฮ่องกง (3)   อินเดีย (11)   อิหร่าน (10)   ญี่ปุ่น (102)   จอร์แดน (2)   คาซัคสถาน (169)   เกาหลีใต้ (108)   นักกีฬาจากคูเวต (21)   คีร์กีซสถาน (53)   เลบานอน (2)   มาเลเซีย (22)   มองโกเลีย (52)   เนปาล (1)   ปาเลสไตน์ (2)   ฟิลิปปินส์ (3)   จีนไทเป (32)   ทาจิกิสถาน (2)   ไทย (25)   สหรัฐอาหรับเอมิเรตส์ (25)   อุซเบกิสถาน (8) 
ประเทศที่ไม่เข้าร่วมการแข่งขัน: ประเทศที่เข้าร่วมการแข่งขันครั้งแรก
  อินโดนีเซีย   มาเก๊า   ปากีสถาน :   บาห์เรน (17)   กาตาร์ (4)   สิงคโปร์ (1)
การแข่งขัน > ตารางสรุปเหรียญรางวัล

*  เจ้าภาพ (คาซัคสถาน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  คาซัคสถาน (KAZ)* | 32 | 21 | 17 | 70 |
| 2 |  ญี่ปุ่น (JPN) | 13 | 24 | 17 | 54 |
| 3 |  เกาหลีใต้ (KOR) | 13 | 12 | 13 | 38 |
| 4 |  จีน (CHN) | 11 | 10 | 14 | 35 |
| 5 |  มองโกเลีย (MGL) | 0 | 1 | 4 | 5 |
| 6 |  อิหร่าน (IRI) | 0 | 1 | 2 | 3 |
| 7 |  คีร์กีซสถาน (KGZ) | 0 | 0 | 1 | 1 |
| 7 |  เกาหลีเหนือ (PRK) | 0 | 0 | 1 | 1 |
| รวม (8 ประเทศ) | รวม (8 ประเทศ) | 69 | 69 | 69 | 207 |
แสตมป์

แสตมป์คาซัคสถาน, ค.ศ. 2010
แสตมป์คาซัคสถาน, ค.ศ. 2010
แสตมป์คาซัคสถาน, ค.ศ. 2010
แสตมป์คาซัคสถาน, ค.ศ. 2010
ดูเพิ่ม

เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
แหล่งข้อมูลอื่น

| ก่อนหน้า |  | เอเชียนเกมส์ฤดูหนาว 2011 |  | ถัดไป |
| --- | --- | --- | --- | --- |
| กีฬาเอเชียนเกมส์ฤดูหนาว 2007 (ฉางชุน, ประเทศจีน) |  |   การแข่งขันกีฬาเอเชียนเกมส์ฤดูหนาวครั้งที่ 6  (28 มกราคม - 4 กุมภาพันธ์ ค.ศ. 2011) |  | กีฬาเอเชียนเกมส์ฤดูหนาว 2017 (ซัปโปโระ, ประเทศญี่ปุ่น) |
| ด ค กเอเชียนเกมส์ |
| --- | --- | --- |
 กีฬา  การคัดเลือกเจ้าภาพ  OCA  NOCs  ตารางเหรียญรางวัล  สรุปเหรียญ ฤดูร้อน  ฤดูหนาว  ผู้รับเหรียญรางวัล  สัญลักษณ์  มาสคอต 
| ฤดูร้อน |   1951 นิวเดลี   1954 มะนิลา   1958 โตเกียว   1962 จาการ์ตา   1966 กรุงเทพ   1970 กรุงเทพ   1974 เตหะราน   1978 กรุงเทพ   1982 นิวเดลี   1986 โซล   1990 ปักกิ่ง   1994 ฮิโรชิมะ   1998 กรุงเทพ   2002 ปูซาน   2006 โดฮา   2010 กว่างโจว   2014 อินช็อน   2018 จาการ์ตา–ปาเล็มบัง   2022 หางโจว†   2026 ไอจิ–นาโงยะ   2030 โดฮา   2034 รียาด    2038 รอประกาศ  |  |
| ฤดูหนาว |   1986 ซัปโปโระ   1990 ซัปโปโระ   1996 ฮาร์บิน   1999 คังว็อน   2003 อาโอโมริ   2007 ฉางชุน   2011 อัสตานา–อัลมาตี   2017 ซัปโปโระ   2025 ฮาร์บิน   2029 โทรเจนา  |  |
 †เลื่อนออกไปเป็นปี ค.ศ. 2023 เนื่องจากการระบาดทั่วของโควิด-19
ISO 3166-2:BE

บทความหลัก: ISO 3166-2
ISO 3166-2:BE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศเบลเยียม
ปัจจุบันสำหรับประเทศเบลเยียม รหัส ISO 3166-2 ใช้ระบุเขตการปกครอง 2 ระดับ ได้แก่ เขตและมณฑล ซึ่งรหัสจะอยู่ในรูปแบบ "BE-" ตามด้วยตัวอักษรสามตัว สำหรับมณฑลนั้นตัวอักษรตัวแรกระบุเขตที่เป็นที่ตั้งของมณฑลนั้น โดย V หมายถึงเขตฟลามส์ และ W หมายถึงเขตวัลลูน
รายชื่อรหัส

3 เขต
10 มณฑล
รายชื่อรหัส > เขต

| รหัส | ชื่อเขตการปกครอง |
| --- | --- |
BE-BRU: เขตเมืองหลวงบรัสเซลส์ (ดัตช์: Brussels Hoofdstedelijk Gewest, ฝรั่งเศส: Région de Bruxelles-Capitale)
BE-VLG: เขตเฟลมิช (ดัตช์: Vlaams Gewest)
BE-WAL: เขตวัลลูน (ฝรั่งเศส: Région Wallonne)
รายชื่อรหัส > มณฑล

| รหัส | ชื่อเขตการปกครอง |
| --- | --- |
BE-VAN: มณฑลแอนต์เวิร์ป (Antwerpen)
BE-WBR: มณฑลวัลลูนบราบันต์ (Brabant wallon)
BE-WHT: มณฑลแอโน (Hainaut)
BE-WLG: มณฑลลีแยฌ (Liège)
BE-VLI: มณฑลลิมเบิร์ก (Limburg)
BE-WLX: มณฑลลักเซมเบิร์ก (Luxembourg)
BE-WNA: มณฑลนามูร์ (Namur)
BE-VOV: มณฑลฟลานเดอร์ตะวันออก (Oost-Vlaanderen)
BE-VBR: มณฑลเฟลมิชบราบันต์ (Vlaams-Brabant)
BE-VWV: มณฑลฟลานเดอร์ตะวันตก (West-Vlaanderen)
ดูเพิ่ม

ISO 3166-1
ISO 3166-2
แหล่งข้อมูลอื่น

ระบบค้นหาออนไลน์ของไอเอสโอ: BE (อังกฤษ)
จังหวัดของเบลเยียม, Statoids.com (อังกฤษ)
| ด ค กISO 3166 |
| --- | --- |
ISO 3166-1: รหัสประเทศรหัส: alpha-2  alpha-3  numeric
ISO 3166-2: รหัสเขตการปกครองของแต่ละประเทศ:  AD  AE  AF  AG  AI  AL  AM  AO  AQ  AR  AS  AT  AU  AW  AX  AZ  BA  BB  BD  BE  BF  BG  BH  BI  BJ  BL  BM  BN  BO  BR  BS  BT  BV  BW  BY  BZ  CA  CC  CD  CF  CG  CH  CI  CK  CL  CM  CN  CO  CR  CU  CV  CX  CY  CZ  DE  DJ  DK  DM  DO  DZ  EC  EE  EG  EH  ER  ES  ET  FI  FJ  FK  FM  FO  FR  GA  GB  GD  GE  GF  GG  GH  GI  GL  GM  GN  GP  GQ  GR  GS  GT  GU  GW  GY  HK  HM  HN  HR  HT  HU  ID  IE  IL  IM  IN  IO  IQ  IR  IS  IT  JE  JM  JO  JP  KE  KG  KH  KI  KM  KN  KP  KR  KW  KY  KZ  LA  LB  LC  LI  LK  LR  LS  LT  LU  LV  LY  MA  MC  MD  ME  MF  MG  MH  MK  ML  MM  MN  MO  MP  MQ  MR  MS  MT  MU  MV  MW  MX  MY  MZ  NA  NC  NE  NF  NG  NI  NL  NO  NP  NR  NU  NZ  OM  PA  PE  PF  PG  PH  PK  PL  PM  PN  PR  PS  PT  PW  PY  QA  RE  RO  RS  RU  RW  SA  SB  SC  SD  SE  SG  SH  SI  SJ  SK  SL  SM  SN  SO  SR  ST  SV  SY  SZ  TC  TD  TF  TG  TH  TJ  TK  TL (เปลี่ยนไปใช้ TP)  TM  TN  TO  TR  TT  TV  TW  TZ  UA  UG  UM  US  UY  UZ  VA  VC  VE  VG  VI  VN  VU  WF  WS  YE  YT  ZA  ZM  ZW ยกเลิก:  AN  CS (เปลี่ยนไปใช้ YU)
ISO 3166-3:  รหัสสำหรับชื่อที่ใช้เดิมของประเทศ
คามัคมองโกล

คามัคมองโกล (มองโกเลีย: Хамаг монгол) หรือเรียกอีกอย่างว่า สมาพันธ์ชนเผ่าคามัคมองโกล เป็นกลุ่มสมาพันธ์ชนเผ่ามองโกเลียที่สำคัญบนที่ราบสูงมองโกเลียในศตวรรษที่ 12 ในรัชสมัยเจงกีส ข่านได้รวมชนเผ่าเป็นชนเผ่าเดียวในถึงปี ค.ศ. 1206 ได้สถาปนาจักรวรรดิมองโกล
คนตาบอดนำคนตาบอด (เบรอเคิลผู้พ่อ)

| คนตาบอดนำคนตาบอด |
| --- | --- |

ศิลปิน: ปีเตอร์ เบรอเคิล (ผู้พ่อ)
ปี: ราวปี ค.ศ. 1568
ประเภท: ภาพเขียนสีน้ำมัน
สถานที่: พิพิธภัณฑสถานกาโปดีมอนเต, เนเปิลส์, ประเทศอิตาลี
คนตาบอดนำคนตาบอด (อังกฤษ: The Blind Leading the Blind) หรือ นิทานคติสอนใจของคนตาบอด (ดัตช์: De parabel der blinden; อังกฤษ: The Parable of the Blind) เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525 - ค.ศ. 1569) ผู้เป็นจิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "คนตาบอดนำคนตาบอด" เขียนขึ้นเมื่อปี ค.ศ. 1568 ปัจจุบันตั้งแสดงอยู่ที่พิพิธภัณฑสถานกาโปดีมอนเตที่เมืองเนเปิลส์ ประเทศอิตาลี
ภาพ "คนตาบอดนำคนตาบอด" ประกอบด้วยคนตาบอดหกคนที่เดินนำกันไปเป็นแถว คนตาบอดคนนำคนแรกเดินนำไปก่อนและไปล้มตกลงไปในหลุมพร้อมกับไม้เท้า คนตาบอดคนนำคนที่สองสะดุดคนแรก คนที่สามตามคนที่สองด้วยไม้เท้าก็ตกตามไป และต่อกันไปจนถึงคนที่ห้าที่หกที่ยังไม่ทราบถึงเหตุการณ์ที่เกิดขึ้นข้างหน้า แต่ก็คงจะล้มลงไปในหลุมเช่นเดียวกับคนแรกในที่สุด
ภาพเขียนอาจจะมาจากคัมภีร์ไบเบิลที่ว่า "คนตาบอดนำคนตาบอด? คนตาบอดทั้งสองจะไม่ตกลงไปในคูหรือ" (ลูกา 6:39)
ดูเพิ่ม

จิตรกรรมสมัยฟื้นฟูศิลปวิทยาแบบดัตช์และเฟลมิช
ภาพเขียนสีน้ำมัน
คนแคระแห่งท้องทุ่งกว้าง

| --- | --- |
ปกหนังสือเรื่อง "คนแคระแห่งท้องทุ่งกว้าง"
ผู้ประพันธ์: พอล บีเจล
ชื่อเรื่องต้นฉบับ: De dwergjes van Tuil
ผู้แปล: วัชรินทร์ อำพัน
ประเภท: วรรณกรรมเยาชน
สำนักพิมพ์: สำนักพิมพ์ดอกหญ้า
คนแคระแห่งท้องทุ่งกว้าง (ดัตช์: De dwergjes van Tuil; อังกฤษ: The Dwarfs of Nosegay) เป็นหนังสือแปล จากวรรณกรรมเยาวชน ของฮอลแลนด์เขียนโดย พอล บีเจล แปลเป็นภาษาไทยโดย วัชรินทร์ อำพัน จัดพิมพ์โดย สำนักพิมพ์ดอกหญ้า
หนังสือกล่าวถึงคนแคระ 101 คน อาศัยอยู่ในทุ่งกว้าง โนสเกย์ พวกเขาดื่มน้ำหวานจากดอกไม้เป็นอาหารหลัก มีแครอทและมันฝรั่งบ้าง แต่พวกเค้าโปรดปรานน้ำหวานมากที่สุด คนแคระแห่งโนสเกย์ อาศัยอยู่ในทุ่งอย่างสงบสุข จนกระทั่งวันหนึ่ง มีกลุ่มเมฆสีน้ำตาลแกมทองลอยมาบนท้องฟ้า กลุ่มเมฆส่งเสียงหึ่งๆ ที่แท้ก็คือฝูงผึ้งอพยบมาอาศัยในต้นสนกลางทุ่งนั่นเอง และเรื่องราวระหว่างฝูงผึ้งของราชินีซู และคนแคระแห่งโนสเกย์ก็เริ่มขึ้น
แหล่งข้อมูลอื่น

De dwergjes van Tuil[ลิงก์เสีย] in de Koninklijke Bibliotheek (ดัตช์)
คนล่าสัตว์ในหิมะ (เบรอเคิลผู้พ่อ)

| คนล่าสัตว์ในหิมะ |
| --- | --- |

ศิลปิน: ปีเตอร์ เบรอเคิล (ผู้พ่อ) 
ปี: ค.ศ. 1565
ประเภท: ภาพเขียนสีน้ำมันบนไม้
สถานที่: พิพิธภัณฑ์ประวัติศาสตร์ศิลปะ, เวียนนา
คนล่าสัตว์ในหิมะ (ดัตช์: Jagers in de Sneeuw; อังกฤษ: The Hunters in the Snow) หรือ การกลับบ้านของคนล่าสัตว์ (ดัตช์: De terugkeer van de jagers; อังกฤษ: The Return of the Hunters) เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ผู้เป็นจิตรกรชาวเฟลมิชคนสำคัญของสมัยฟื้นฟูศิลปวิทยาแบบดัตช์และเฟลมิช ที่เขียนขึ้นในปี ค.ศ. 1565 ภาพ "คนล่าสัตว์ในหิมะ" ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในเวียนนาในประเทศออสเตรีย
ภาพ "คนล่าสัตว์ในหิมะ" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี ภาพเขียนนี้เป็นภาพที่เกิดขึ้นในฤดูหนาวขณะที่คนล่าสัตว์สามคนกำลังเดินทางกลับมาจากการล่าสัตว์พร้อมกับสุนัข เท่าที่ดูจากภาพการไปล่าสัตว์ก็ดูเหมือนจะไม่ประสบความสำเร็จเท่าใดนัก และดูเหมือนคนล่าสัตว์จะเดินบุกหิมะด้วยท่าทางที่อ่อนล้า คนหนึ่งแบกร่างผอมบางของสุนัขจิ้งจอกที่แสดงให้เห็นว่าเป็นการออกไปล่าสัตว์ที่ไม่มีผล บรรยากาศโดยทั่วไปของภาพดูสงบ, หนาวเย็น และดูจะเป็นวันที่มืดครึ้ม สีที่ใช้เป็นสีขาวและเทาทึม ต้นไม้ก็มีแต่กิ่งที่เปล่าเปลือยปราศจากใบ
ภูมิทัศน์ในภาพเป็นหุบเขาที่มีแม่น้ำไหลผ่าน ไกลออกไปเป็นภูเขาที่สูงขึ้นที่เห็นได้จากลักษณะของผาที่มียอดแหลมหลายยอด นอกจากนั้นก็มีล้อโรงสีที่มีน้ำแข็งเกาะรอบ ไกลออกไปมีผู้คนเล่นเสกตบนสระน้ำที่แข็งเพราะความหนาว
ในนิตยสารเนเจอร์ นักประวัติศาสตร์ศิลปะมาร์ติน เคมป์ ให้ความเห็นว่าจิตรกรรมชั้นครูมักจะเป็นงานที่นิยมใช้เป็นการ์ดในโอกาสคริสต์มาส และกล่าวว่าคงไม่มีงานในที่เป็นงานนอกหัวข้อทางศาสนาที่จะเป็นที่นิยมมากไปกว่าภาพ "คนล่าสัตว์ในหิมะ" สำหรับโอกาสนี้
ภาพอื่นในชุดนี้ก็ได้แก่
วันหมองหม่น (The Gloomy Day)
การเกี่ยวหญ้า (The Hay Harvest)
การต้อนฝูงสัตว์กลับบ้าน (The Return of the Herd)
คนเกี่ยวข้าว (The Harvesters)
ดูเพิ่ม

จิตรกรรมสมัยฟื้นฟูศิลปวิทยาแบบดัตช์และเฟลมิช
ภาพเขียนสีน้ำมัน
ภาพชีวิตประจำวัน
คนเกี่ยวข้าว (เบรอเคิลผู้พ่อ)

| คนเกี่ยวข้าว |
| --- | --- |

ศิลปิน: ปีเตอร์ เบรอเคิล (ผู้พ่อ) 
ปี: ค.ศ. 1565
ประเภท: ภาพเขียนสีน้ำมันบนไม้
สถานที่: พิพิธภัณฑ์ศิลปะเมโทรโพลิทัน, นครนิวยอร์ก
คนเกี่ยวข้าว (ดัตช์: De korenoogst; อังกฤษ: The Harvesters) เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ผู้เป็นจิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "คนเกี่ยวข้าว" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์ก สหรัฐอเมริกา
ภาพ "คนเกี่ยวข้าว" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี ภาพเขียนนี้ก็เช่นเดียวกับภาพเขียนของเบรอเคิลส่วนใหญ่ที่เป็นภาพของชีวิตของเกษตรกรและงานเกษตรกรรม ข้อที่น่าสังเกตของภาพนี้คือเกษตรกรบางคนก็ทำงานเก็บเกี่ยวอยู่ในทุ่ง แต่บางคนก็นั่งกินอาหาร ซึ่งเป็นการแสดงลักษณะของเหตุการณ์ที่เกี่ยวข้องและมีผลต่อเนื่องกัน (diachronic) เช่นในภาพนี้ที่เป็นการผลิตอาหารเพื่อการบริโภค
ภาพอื่นในชุดนี้ก็ได้แก่
คนล่าสัตว์ในหิมะ (The Hunters in the Snow)
วันหมองหม่น (The Gloomy Day)
การเกี่ยวหญ้า (The Hay Harvest)
การต้อนฝูงสัตว์กลับบ้าน (The Return of the Herd)
ดูเพิ่ม

จิตรกรรมสมัยฟื้นฟูศิลปวิทยาแบบดัตช์และเฟลมิช
ภาพเขียนสีน้ำมัน
ภาพชีวิตประจำวัน
คนุท

คนุทในวัยสามเดือน เมื่อออกแสดงครั้งแรกในเดือนมีนาคม 2007
คนุทในวัยหกเดือน แสดงความรักกับโทมัส เดอร์ไฟลน์ ผู้เป็นพี่เลี้ยง
คนุท (นอร์เวย์: Knut; มาจากภาษานอร์สโบราณ Knútr แปลว่า knot (เงื่อน)) (5 ธันวาคม ค.ศ. 2006  - 19 มีนาคม ค.ศ. 2011 ) เป็นหมีขั้วโลกที่เกิดและถูกเลี้ยงดูที่สวนสัตวศาสตร์เบอร์ลิน (เยอรมัน: Zoologischer Garten Berlin) มันถูกแม่ปฏิเสธที่จะให้นมตั้งแต่แรกเกิด และถูกเลี้ยงดูอย่างใกล้ชิดโดยเจ้าหน้าที่สวนสัตว์ชื่อ โทมัส เดอร์ไฟลน์ มาตั้งแต่อายุ 44 วัน จนอายุได้ 1 ปี 10 เดือน เมื่อเดอร์ไฟลน์เสียชีวิตอย่างกะทันหันด้วยโรคหัวใจ เมื่อเดือนกันยายน ค.ศ. 2008 คนุทเป็นหมีขั้วโลกตัวแรกในรอบกว่า 30 ปีที่ได้รับการเลี้ยงดูในสวนสัตว์ของเยอรมนีและมีชีวิตรอดจนพ้นวัยทารก
การเลี้ยงดูคนุทโดยพี่เลี้ยงที่เป็นมนุษย์ ถูกต่อต้านโดยกลุ่มรณรงค์พิทักษ์สิทธิสัตว์ ซึ่งเรียกร้องให้ปล่อยให้มันตายไปตามวิถีธรรมชาติ แทนที่จะนำมาเลี้ยงดูแบบสัตว์เลี้ยง อย่างไรก็ตาม สวนสัตว์เบอร์ลินก็ได้รับการสนับสนุนจากเด็กและผู้ชื่นชอบจำนวนมากให้เลี้ยงดูมันไว้  ด้วยความน่าเอ็นดูของคนุทในวัยเด็ก ทำให้มันกลายเป็นจุดดึงดูดนักท่องเที่ยวจำนวนมากให้มาเยี่ยมชมสวนสัตว์แห่งนี้ รวมไปถึงการวางจำหน่ายวิดีโอและสินค้าที่ระลึก ทำให้ในปี 2007 ที่ทางสวนสัตว์เริ่มนำมันออกแสดงเป็นปีแรก สวนสัตว์มีรายได้สูงสุดในรอบ 163 ปี ของการก่อตั้ง
คนุทได้เสียชีวิตอย่างกะทันหันต่อหน้าผู้ชมในสวนสัตว์เบอร์ลินประมาณ 600-700 คน เมื่อวันที่ 19 มีนาคม ค.ศ. 2011 ด้วยวัย 4 ปี ในขณะที่หมีขั้วโลกที่อยู่ในสวนสัตว์จะมีอายุยืนยาวเฉลี่ย 30 ปี มีคำบอกเล่าจากผู้พบเห็นว่า คนุทเดินวนเป็นวงกลม ขาซ้ายเริ่มสั่นก่อนที่จะตกลงไปในน้ำ เจ้าหน้าที่สันนิษฐานว่าการตายของคนุทอาจเกิดจากอาการผิดปกติทางสมอง โดยเจ้าหน้าที่จะทำการผ่าพิสูจน์ซากเพื่อตรวจสอบสาเหตุการตายที่แท้จริง
แหล่งข้อมูลอื่น

Official homepage of the Zoologischer Garten Berlin  เก็บถาวร 2008-01-06 ที่ เวย์แบ็กแมชชีน
Knut: How one little polar bear captivated the world เก็บถาวร 2011-03-20 ที่ เวย์แบ็กแมชชีน
กี-ยานา ฮุเฟอร์

| 0 | 1 | 2 | 3 |
| --- | --- | --- | --- |
 ฮุเฟอร์กับลิเวอร์พูลในปี 2019
ข้อมูลส่วนตัว
ชื่อเต็ม:  กี-ยานา เดลาโน ฮุเฟอร์
วันเกิด:   (2002-01-18) 18 มกราคม ค.ศ. 2002 (22 ปี)
สถานที่เกิด:  อัมสเตอร์ดัม เนเธอร์แลนด์
ส่วนสูง:  1.80 เมตร (5 ฟุต 11 นิ้ว)
ตำแหน่ง:  เซ็นเตอร์แบ็ก / แบ็กขวา
ข้อมูลสโมสร
สโมสรปัจจุบัน:  สโตกซิตี   (ยืมตัวจาก วุลเวอร์แฮมป์ตันวอนเดอเรอส์)
หมายเลข:  17
สโมสรเยาวชน
0000–2014:  อาเซ็ด
2014–2018:  อายักซ์
2018–:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2018–2020 |  ลิเวอร์พูล |  0 |  (0) |
| 2020– |  วุลเวอร์แฮมป์ตันวอนเดอเรอส์ |  20 |  (0) |
| 2022–2023 |  → เปเอสเฟ (ยืมตัว) |  5 |  (0) |
| 2022–2023 |  → Jong PSV (ยืมตัว) |  2 |  (0) |
| 2023– |  → สโตกซิตี (ยืมตัว) |  10 |  (4) |
ทีมชาติ‡
| 2017 |  เนเธอร์แลนด์ รุ่นอายุไม่เกิน 15 ปี |  4 |  (0) |
| 2017–2018 |  เนเธอร์แลนด์ รุ่นอายุไม่เกิน 16 ปี |  6 |  (0) |
| 2018–2019 |  เนเธอร์แลนด์ รุ่นอายุไม่เกิน 17 ปี |  12 |  (4) |
| 2019–2021 |  เนเธอร์แลนด์ รุ่นอายุไม่เกิน 18 ปี |  3 |  (0) |
| 2021– |  เนเธอร์แลนด์ รุ่นอายุไม่เกิน 21 ปี |  5 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 มกราคม 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11 ตุลาคม 2019
กี-ยานา เดลาโน ฮุเฟอร์ (ดัตช์: Ki-Jana Hoever; เกิดวันที่ 18 มกราคม ค.ศ. 2002) เป็นนักฟุตบอลชาวดัตช์ ปัจจุบันเล่นในตำแหน่งกองหลังให้กับวุลเวอร์แฮมป์ตันวอนเดอเรอส์ เขาเซ็นสัญญาอาชีพกับลิเวอร์พูลเมื่อวันที่ 31 กรกฎาคม ค.ศ. 2019
ในวันที่ 25 กันยายน ค.ศ. 2019 เขาทำประตูแรกในนามสโมสรอาชีพในอีเอฟแอลคัพ นัดที่ลิเวอร์พูลบุกไปชนะมิลตันคีนส์ดอนส์ โดยในวันที่เขาทำประตูนั้น เขาอายุ 17 ปี 8 เดือน 10 วัน กลายเป็นผู้เล่นที่มีอายุน้อยเป็นอันดับสี่ที่ทำประตูให้กับลิเวอร์พูลได้ รองจากเบน วูดเบิร์น, ไมเคิล โอเวน และจอร์แดน รอสซิเตอร์
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ลิเวอร์พูล | 2018–19 | พรีเมียร์ลีก | 0 | 0 | 1 | 0 | 0 | 0 | 0 | 0 | 1 | 0 |
| ลิเวอร์พูล | 2019–20 | พรีเมียร์ลีก | 0 | 0 | 1 | 0 | 2 | 1 | 0 | 0 | 3 | 1 |
| รวมทั้งหมด | รวมทั้งหมด | รวมทั้งหมด | 0 | 0 | 2 | 0 | 2 | 1 | 0 | 0 | 4 | 1 |
เกียรติประวัติ

ลิเวอร์พูล
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
เนเธอร์แลนด์ รุ่นอายุไม่เกิน 17 ปี
UEFA European Under-17 Championship: 2019
รางวัลส่วนตัว
UEFA European Under-17 Championship Team of the Tournament: 2019
กายา กรอแบ็ลนา

กายา กรอแบ็ลนา (ดัตช์: Kaja Grobelna; 4 มกราคม ค.ศ. 1995 –) เป็นนักวอลเลย์บอลหญิงชาวเบลเยียมเชื้อสายโปแลนด์ ปัจจุบันเล่นให้กับอูเนต เอ-วอร์ก บุสโต อาร์ซีซีโอและทีมชาติเบลเยียมในตำแหน่งตัวตีตรงข้าม
กรอแบ็ลนาเริ่มต้นอาชีพนักวอลเลย์บอลกับสโมสรอัสเตอริกซ์ กิลแด็รชต์ก่อนจะย้ายมาอยู่กับอาลีอันซ์ เอ็มเทเฟา ชตุทท์การ์ทในฤดูกาล 2015-16 หลังจากเธอย้ายไปยังบูดอฟลานี วูชในฤดูกาล2016-18 และในฤดูกาลต่อมาได้ย้ายมาเล่นให้กับอูเนต เอ-วอร์ก บุสโตอาร์ซีซีโอ
เธอลงเล่นให้ทีมชาติชุดใหญ่ตั้งแต่ปี ค.ศ. 2017 และเธอได้เข้าร่วมแข่งขันวอลเลย์บอลเวิลด์กรังด์ปรีซ์ 2017
สังกัดสโมสร

อัสเตอริกซ์ กิลแด็รชต์ (2012–2015)
อาลีอันซ์ เอ็มเทเฟา ชตุทท์การ์ท (2015–2016)
บูดอฟลานี วูช (2016–2018)
อูเนต เอ-วอร์ก บุสโตอาร์ซีซีโอ (2018–ปัจจุบัน)
เกียรติประวัติ > สโมสร

เบลเยี่ยมวอลเลย์บอลลีกอา ฤดูกาล 2012–13 -  รองชนะเลิศ, ร่วมกับอัสเตอริกซ์ กิลแด็รชต์
เบลเยี่ยมซูเปอร์คัป 2012 -  ชนะเลิศ, ร่วมกับอัสเตอริกซ์ กิลแด็รชต์
เบลเยี่ยมวอลเลย์บอลลีกอา ฤดูกาล 2013–14 -  ชนะเลิศ, ร่วมกับอัสเตอริกซ์ กิลแด็รชต์
เบลเยี่ยมซูเปอร์คัป 2014 -  ชนะเลิศ, ร่วมกับอัสเตอริกซ์ กิลแด็รชต์
เบลเยี่ยมคัป 2014 -  ชนะเลิศ, ร่วมกับอัสเตอริกซ์ กิลแด็รชต์
เบลเยี่ยมวอลเลย์บอลลีกอา ฤดูกาล 2014–15 -  ชนะเลิศ, ร่วมกับอัสเตอริกซ์ กิลแด็รชต์
เบลเยี่ยมคัป 2015 -  ชนะเลิศ, ร่วมกับอัสเตอริกซ์ กิลแด็รชต์
บุนเดิสลีกา ฤดูกาล 2015–16 -  รองชนะเลิศ, ร่วมกับอาลีอันซ์ เอ็มเทเฟา ชตุทท์การ์ท
ออร์แลนลีกา ฤดูกาล 2016–17 -  รองชนะเลิศ, ร่วมกับบูดอฟลานี วูช
โปลิชซูเปอร์คัป 2017 -  ชนะเลิศ, ร่วมกับอัสเตอริกซ์ กิลแด็รชต์
ออร์แลนลีกา ฤดูกาล 2017–18 -  อันดับที่ 3, ร่วมกับบูดอฟลานี วูช
โปลิชคัป 2018 -  ชนะเลิศ, ร่วมกับอัสเตอริกซ์ กิลแด็รชต์
ซีอีวีคัพ ฤดูกาล 2018–19 -  ชนะเลิศ, ร่วมกับอูเนต เอ-วอร์ก บุสโตอาร์ซีซีโอ
เกียรติประวัติ > ทีมชาติ

วอลเลย์บอลหญิงยูโรเปียนลีก 2013 –  เหรียญเงิน
แหล่งข้อมูลอื่น

กายา กรอแบ็ลนา[ลิงก์เสีย] ที่ cev.lu
กายา กรอแบ็ลนา ที่ volleyball-bundesliga.de
กายา กรอแบ็ลนา เก็บถาวร 2019-05-27 ที่ เวย์แบ็กแมชชีน ที่ lsk.plps.pl.
กายา กรอแบ็ลนา ที่ legavolleyfemminile.it
อักษรเปโกน

| อักษรเปโกน اَكسارا ڤَيڮَون‎ |
| --- | --- |
บาบัดดีโปเนโกโรเขียนในอักษรเปโกน (เอกสารตัวเขียนที่หอสมุดแห่งชาติอินโดนีเซีย)
ชนิด:  อักษรไร้สระ 
ช่วงยุค: ประมาณ ค.ศ. 1300 ถึงปัจจุบัน
ทิศทาง: ขวาไปซ้าย
ภาษาพูด:   ชวา  มาดูรา  ซุนดา  อินโดนีเซีย 
อักษรที่เกี่ยวข้อง
ระบบแม่: ไซนายดั้งเดิมฟินิเชียแอราเมอิกแนบาทีอาอาหรับอักษรเปโกน
ระบบพี่น้อง: อักษรยาวี อักษรบูรีโวลิโอ อักษรซูราเบ
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
อักษรเปโกน (ซุนดากับชวา:اَكسارا ڤَيڮَون‎, Aksara Pégon หรือ اَبجَد ڤَيڮَون‎, Abjad Pégon, มาดูรา: أبجاْد ڤَيگو, Abjâd Pèghu) เป็นอักษรอาหรับดัดแปลงที่ใช้เขียนภาษาชวา, มาดูรา และซุนดา นอกเหนือจากการเขียนด้วยอักษรชวาหรืออักษรละติน และอักษรซุนดาเก่า อักษรนี้เคยมีการใช้ในงานต่าง ๆ ตั้งแต่ศาสนา การทูต ไปจนถึงบทกวี แต่ปัจจุบันนิยมใช้เขียนงานทางศาสนา (อิสลาม) และกวีนิพนธ์ โดยเฉพาะการเขียนอัลกุรอาน อักษรเปโกนมีสัญลักษณ์สำหรับเสียงที่ไม่มีในภาษาอาหรับมาตรฐานสมัยใหม่ อักษรเปโกนมีผู้ศึกษาน้อยกว่าอักษรยาวีที่มีการใช้งานในภาษามลายู, อาเจะฮ์ และมีนังกาเบา
ศัพทมูลวิทยา

คำว่า เปโกน มาจากศัพท์ภาษาชวา pégo ที่หมายถึง "เบี่ยงเบน" เพราะเป็นการเขียนภาษาชวาด้วยอักษรอาหรับ ซึ่งไม่ได้เป็นอักษรพื้นเมืองของชาวชวา